《登吴升平亭》
南北朝·释洪偃

萧萧物候晚，肃肃天望清。旅人聊策杖，登高荡客情。

川原多旧迹，墟里或新名。宿烟浮始旦，朝日照初晴。

独游乏徒侣，徐步寡逢迎。信矣非吾托，赏心何易并。

作者简介：梁天监三年——陈天嘉五年(504—564)，六十一岁。南朝陈高僧。俗姓谢。会嵇山阴人。少小出尘，从龙光绰公学，神悟绝伦。唐道宣《续僧传》卷九本传称其。“闭志闲房，高尚其道。间以寻缃阅史，广求多见。秋水春台，清文迥出，壮思云飞，英词锦烂。又善草隶，见称时俗。纤过芝叶，媚极银钩。故貌义诗书，号为四绝。当时英杰，皆推赏之。”梁简文劝之还俗入仕，不听。后于建康宣武寺讲经，盛极一时。撰有《成实论疏》行世。